Гэта пачалося прыкладна на тым этапе (2012 г.), калі Facebook здабыў мільярднага карыстальніка. Зерне было закладзенае яшчэ раней, у эру LiveJournal, якая дала нам першыя эмацыйныя шаблоны нас саміх. Мы вывучыліся думаць, сумаваць і кахаць так, каб гэта выглядала кінематаграфічна. Каб нашая зайздрасць, глупства, здрады не адштурхоўвалі, а па-галівудску прываблівалі як мага болей новых фрэндаў. Першыя Яго Варсейшасці, першыя радэнаўскія самотнікі ў цёплых клятчастых пледах на падаконніку, першыя коцікі і фоткі ежы (як маркер таго, што жыццё ўдалося) з’явіліся яшчэ тады.